Rõngakujuline tuhmilt helendav laik tardus õhus. Seda vaadates võinuks mõelda, et mingil hullumeelsel leiutajal on õnnestunud oma seadmes ühendada punktvalgusallikas gaaslahenduslambi väikese heledusega. Tundus, et Barrett polnud rahul: ta kortsutas endiselt kulmu ja kruttis seadme tumblereid, ootavalt valguslaiku silmitsedes. Ma märkisin endale, et tema seadmel oli kaks rõngast, aga see tähendas, et koordinaatsüsteem oli seotud kas aparaadi korpuse või maaga, kuna valguslaik ei liikunud paigast.